ניצחון מוחלט

ניצחון מוחלט הוא יעד מלחמת חרבות ברזל שהציב בינואר 2024 ראש ממשלת ישראל, בנימין נתניהו. בנאום שנשא נתניהו ב-23 בינואר 2024 בפני חניכי קורס מפקדי פלוגות של צה"ל הוא אמר: "הציפייה העיקרית שלי זה ניצחון מוחלט. לא פחות מזה. אין תחליף לניצחון. אני שומע באולפנים, פרשנים וכל מיני זה מסבירים 'אי אפשר' ו'לא צריך'. אפשר, צריך וגם אין לנו ברירה אחרת. ניצחון מוחלט." נתניהו חזר על מסר זה עוד פעמים רבות, בין השאר ב-24 במרץ, כשאמר, באירוע קריאת מגילה: "אנחנו ניכנס לרפיח ונשיג את הניצחון המוחלט. חיסלנו את המן נחסל גם את סנוואר", במכתב למשפחות השכולות לקראת יום הזיכרון לחללי מערכות ישראל, בנאומו בפני הקונגרס של ארצות הברית ביולי 2024, ובנאומו בעצרת האו"ם בספטמבר 2024. החל מדצמבר 2023 הבטיח נתניהו כי הניצחון קרוב. ב-7 בפברואר 2024 קרא "אנחנו במרחק נגיעה מניצחון", וב-7 באפריל 2024 הכריז "אנחנו כפסע מהניצחון". רק אחרי כשנה של מלחמה, ועדת החוץ והביטחון קבעה דיון שבו יוגדרו המושגים "ניצחון" ו"הכרעה" בתפיסת הביטחון של ישראל. בהמשך המלחמה זכה ביטוי זה להתייחסות נרחבת באמצעי התקשורת. ב-27 בינואר הופיע יועץ ראש הממשלה יונתן אוריך עם כובע מצחייה עם הכיתוב "ניצחון מוחלט". בפברואר 2024 החל העיתונאי ינון מגל להופיע בתחילת תוכניתו "הפטריוטים" כשלראשו כובע מצחייה ועליו הסיסמה "ניצחון מוחלט". מגל אף מוכר כובע מצחייה זה, והכובע נמכר גם על ידי תנועת "אם תרצו". הרשות השנייה לטלוויזיה ולרדיו אסרה על מגל להופיע עם הכובע ב"עכשיו 14", משום שהוא שותף במכירת הכובעים. הכובע הוצג באופן בולט בתמונת יחסי ציבור של נתניהו בטיסתו לארצות הברית. תמיכה בגישתו של נתניהו ניתנה במאמר של ד"ר חיים משגב שקבע: "המלחמה מול הצורר העזתי צריכה להסתיים בניצחון מוחלט. כל תוצאה אחרת תמיט אסון על כולנו." אל"ם (מיל') שי שבתאי פרסם מאמר, במסגרת מרכז בגין-סאדאת למחקרים אסטרטגיים, שבו התווה קווים לדמותו של הניצחון המוחלט: "נראה כי 'ניצחון מוחלט' סביר יותר שיגיע בדמות ניצחון אסטרטגי. במסגרת זו פעילות צבאית ישראלית, שתמשיך את הלחימה לדיכוי פעילי הגרילה והטרור, לצד פעילות אזרחית נרחבת – על-ידי ממשל אזרחי מקומי עם כוחות שיטור אפקטיביים מספיק וגיבוי כלכלי ואזרחי בינלאומי ואזורי יובילו בשנים הקרובות לייצוב מחדש של המצב ברצועת עזה ללא שליטת חמאס עליה. במצב זה ניתן יהיה להבטיח שקט יחסי לשנים רבות: עשור ויותר." בתגובה לזלזול שהביע שר הביטחון, יואב גלנט, בדיבורים על ניצחון מוחלט, הגיבה לשכת ראש הממשלה: "לישראל יש רק ברירה אחת: להשיג ניצחון מוחלט, שפירושו חיסול היכולות הצבאיות והשלטוניות של החמאס, ושחרור חטופינו - והניצחון הזה יושג." הביטוי זכה להתייחסות, לעיתים ביקורתית, גם באמצעי תקשורת בעולם. בעקבות הביטוי "ניצחון מוחלט" צצו וריאציות ביקורתיות שלו. דוגמה לכך היא ביקורת ששודרה ב"עכשיו 14" על ההתנהלות בחזית הצפונית במלחמת חרבות ברזל, שהסתיימה במילים: "ככה לא נראה ניצחון מוחלט, ככה נראה כישלון מוחלט", וביקורת על ניהול ההסברה הישראלית שכללה את המשפט "מדינת ישראל הכריזה 'כישלון מוחלט' במלחמת ההסברה". בביקורת על מתווה לעסקה עם חמאס אמר השר איתמר בן גביר: "אין כאן ניצחון מוחלט – אלא תבוסה מוחלטת לחמאס". מאמרי ביקורת רבים על נתניהו ועל אופן הובלתו את המלחמה התייחסו אף הם לביטוי "ניצחון מוחלט". הביטוי זכה גם להתייחסות סאטירית, בתוכנית "ארץ נהדרת" ובתוכנית "צוות שליין" בערוץ "רלוונט". אנדזיג ראש הממשלה נתניהו לחניכי קורס מ"פ: "הציפייה העיקרית שלי היא ניצחון מוחלט - אין תחליף לניצחון", סרטון בערוץ "IsraeliPM", באתר יוטיוב (אורך: 01:29) ניצחון מוחלט! ניצחון מוחלט! ניצחון מוחלט! תראו מה נתניהו הנוכל מוכר לנו., סרטון בערוץ "ליאור שליין", באתר יוטיוב (אורך: 05:31) "חיסלנו את המן נחסל גם את סינוואר": ראש הממשלה בקריאת מגילה עם לוחמי המשטרה הצבאית, באתר וואלה, 24 במרץ 2024 רינה מצליח ועקיבא נוביק, נתניהו שלח מכתב למשפחות שכולות - "נחושים להשיג ניצחון מוחלט", באתר כאן – תאגיד השידור הישראלי, 2 במאי 2024 נאומו המלא של רה"מ נתניהו בקונגרס האמריקני, סרטון בערוץ "כאן | חדשות - תאגיד השידור הישראלי", באתר יוטיוב (אורך: 53:36) יהונתן ליס, נתניהו הבטיח שישראל "כפסע מהניצחון". הוא חוזר על כך כבר ארבעה חודשים, באתר הארץ, 7 באפריל 2024 שירית אביטן כהן, נתניהו: "אנחנו במרחק נגיעה מניצחון", באתר ישראל היום, 7 בפברואר 2024 שלום ירושלמי, "כפסע מהניצחון": השקר החדש של נתניהו, באתר זמן ישראל, 8 באפריל 2024 ציוץ של תומר אפלבאום, 28 בינואר 2024 ציוץ של ינון מגל, 6 במאי 2024; חן אגרי, ניצחון מוחלט לחשבון הבנק של ינון מגל?, באתר העין השביעית, 7 ביוני 2024 כובע ניצחון מוחלט, באתר "אם תרצו" ינון מגל מדבר על כך שהרשות השנייה אסרה עליו לחבוש את הכובע בשידורי הטלוויזיה הרשות השנייה אסרה על מגל לחבוש את הכובע בטלוויזיה, ‏22 ביולי 2024 נתניהו המריא לוושינגטון - והכובע "ניצחון מוחלט" הפך לכוכב רשת, באתר וואלה, 22 ביולי 2024 ד"ר חיים משגב, ‏כל תוצאה שאינה ניצחון מוחלט תמיט אסון על כולנו | דעה, באתר מעריב אונליין, 19 במאי 2024 שי שבתאי, מה יכול להיחשב "ניצחון מוחלט"?, באתר מרכז בגין-סאדאת למחקרים אסטרטגיים, ‏7 במרץ 2024 מורן אזולאי, חוסר האמון של רה"מ, הבטן המלאה של השר: מאחורי העימות המר בין נתניהו וגלנט, באתר ynet, 13 באוגוסט 2024 Jason Burke, Netanyahu insists on fight until ‘total victory’ as Israel marks 100 days of war, The Guardian, ‏14 בינואר 2024 Ishaan Tharoor, Netanyahu’s delusional, deadly quest for ‘total victory’, The Washington Post, February 9, 2024 Aila Slisco, Netanyahu Vows 'Total Victory' in Rejection of Gaza Ceasefire, Newsweek, ‏8 בפברואר 2024 Sacha Pfeiffer, Netanyahu wants 'total victory' over Hamas. What would that even look like?, NPR, ‏22 במרץ 2024 Humeyra Pamuk, Top Biden official doubts Israel can achieve 'total victory' in Gaza, Reuters, ‏14 במאי 2024 Radio Address to the Members of the Armed Forces, The American Presidency Project מגי טביבי מתפוצצת על הממשלה בערוץ 14: "ככה נראה כישלון מוחלט", באתר מעריב אונליין, 5 ביוני 2024 רן בוקר, אילון לוי בביקורת חריפה: "ישראל הכריזה 'כישלון מוחלט' במלחמת ההסברה", באתר ynet, 8 במאי 2024 בן גביר בסרטון איום על ראש הממשלה נתניהו. צפו, באתר "סרוגים", 2 ביוני 2024 דוגמאות: האשליה הגדולה שמוכרים לנו: המנגנון של דובר צה"ל לשעבר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 24:03) גלעד שרון, כמה זמן זה פסע ומה זה "הניצחון המוחלט"?, באתר ynet, 30 באפריל 2024 ניצחון מוחלט? ביזיון מוחלט!, סרטון בערוץ "אביגדור ליברמן", באתר יוטיוב (אורך: 01:02) ארז הראל, טל שלו‏, המתקפה של איזנקוט: "ניצחון מוחלט זה סלוגן קליט. נתניהו נכשל בביטחון ובכלכלה", באתר וואלה, 29 במאי 2024 הניצחון המוחלט של ביבי, באתר mako,‏ 7 בפברואר 2024